குறிப்பாக யாழ்ப்பாண மாவட்டத் தமிழர்கள் வசதியான நடுத்தர வர்க்கத்தை சேர்ந்தவர்களாகவும், அதற்கு மாறாக இந்திய பூர்வீகத்தை கொண்ட தமிழர்கள் உழைக்கும் வர்க்கமாகவும் காணப் பட்டனர். இனக்கலவரங்களில் சிங்கள இனவெறியர் களின் இலக்கு, வசதிபடைத்த தமிழரின் சொத்துகளை சூறையாடுவதாக இருந்தது. குறிப்பாக “குட்டி யாழ்ப்பாணம்” என அழைக்கப்பட்ட வெள்ளவத்தை பகுதி மோசமாகப் பாதிக்கப்பட்டது. வறுமை தாண்டவமாடும் சேரிகளை சேர்ந்த சிங்கள குண்டர்களே கொலை, கொள்ளைகளில் ஈடுபட்டனர். இதற்காக வாக்காளர் பட்டியலைக் கூட கையில் வைத்திருந்தனர். இருப்பினும் வீதியில் காணப் படுபவர்கள் தமிழராக அடையாளம் காணப்படும் பட்சத்தில் கொல்லப்பட்டனர். இதில் அனைத்து தமிழர்களும் பாரபட்சமின்றி பாதிக்கப்பட்டனர்.